open-index/open-wikipedia-markdown huggingface dataset:
Chemmy Alcott

**Chimene Mary ”Chemmy” Alcott** (s. 10. heinäkuuta 1982 Brighton & Hove, Yhdistynyt kuningaskunta) on englantilainen alppihiihtäjä.

Alcott sijoittui Salt Lake Cityn olympialaisissa 2002 alppiyhdistetyssä neljänneksitoista. Torinon olympialaisissa 2006 hän oli syöksylaskussa yhdestoista ja Val d'Isèren MM-kilpailuissa 2009 viidestoista. Vancouverin olympialaisissa 2010 hän sijoittui syöksylaskussa 13:nneksi ja alppiyhdistetyssä 11:nneksi. Schladmingin MM-kilpailuissa 2013 hän sijoittui supersuurpujottelussa 24:nneksi. Sotšin olympialaisissa 2014 hän sijoittui syöksylaskussa 19:nneksi ja supersuurpujottelussa 23:nneksi. Nuorten MM-kilpailuissa hän oli parhaimmillaan neljäs Sella Nevean yhdistetyn kilpailussa 2002.

Alcott sijoittui maailmancupin osakilpailussa ensimmäisen kerran kymmenen parhaan joukkoon oltuaan yhdeksäs Cortina d'Ampezzon syöksykilpailussa tammikuussa 2004. Parhaimmillaan hän on ollut seitsemäs Reiteralmin superyhdistetyssä joulukuussa 2006. Hän on voittanut kymmeniä Britannian mestaruuksia.

Alcott lopetti uransa kauden 2013–2014 jälkeen.

## Lähteet

## Aiheesta muualla
*Virallinen sivusto
Tango Desktop Project

**Tango Desktop Project** pyrkii tarjoamaan yhdenmukaisen käyttäjäkokemuksen erilaisten avointen ja vapaiden työpöytäympäristöjen käyttäjille SVG-kuvakkeidensa kautta. Projektin tuloksena on syntynyt tyyliohje kuvakkeille.

## Aiheesta muualla

*Projektin kotisivut
Kjell Enhager

**Kjell Enhager** (s. 3.1.1958) on ruotsalainen henkisen valmennuksen asiantuntija. Häntä pidetään alalla guruna. Enhager on valmentanut urheilijoita ja urheiluvalmentajia, minkä lisäksi hän on valmentanut useiden vuosikymmenten ajan  liike- ja kulttuurielämän väkeä sekä puolustusvoimien henkilöstöä.

## Lähteet

## Aiheesta muualla
*Kjell Enhagerin verkkosivut
Reklamaatio

**Reklamaatio** tarkoittaa ilmoitusta myyjälle virheellisestä tuotteesta tai palvelusta taikka sopimuksen osapuolelle virheellisestä suorituksesta. 

Virheellisestä hyödykkeestä voidaan valittaa esim. ottamalla yhteyttä suoraan palvelun tuottajaan tai asiakaspalveluun. Reklamaation tekemistä sanotaan ”reklamoinniksi”.

Usea asiakas voi reklamoida samasta ongelmasta myyjälle tai sopimusosapuolelle myös yhteisesti. Apuna joukkoreklamaation järjestämisessä voidaan käyttää esimerkiksi etujärjestöä tai sosiaalista mediaa. Suomessa ensimmäinen sosiaalisen median alustaa hyödyntävä joukkoreklamaatio tehtiin huhtikuussa 2017. Reklamaatio voi tarkoittaa myös asuntokaupan tai kiinteistökaupan virheestä ilmoittamista. Tällöin reklamaation teko vaatii tietyn oikeudellisen muodon ja oikea-aikaisuuden.

## Lähteet

## Aiheesta muualla
* 
*
*
Gina Stechert

**Gina Stechert** (s. 20. marraskuuta 1987 Oberstdorf, Saksa) on saksalainen alppihiihtäjä.

Stechert sijoittui Val d’Isèren MM-kilpailuissa 2009 superyhdistetyssä 12:nneksi. Vancouverin olympialaisissa 2010 hän oli syöksylaskussa kymmenes ja supersuurpujottelussa viidestoista. Junioreiden MM-kilpailuissa hän oli parhaimmillaan viides Altenmarktin syöksylaskussa 2007.

Stechert sijoittui maailmancupin osakilpailussa kymmenen parhaan joukkoon ensimmäisen kerran oltuaan kymmenes San Sicarion supersuurpujottelussa tammikuussa 2007. Ensimmäisen voittonsa – ja toistaiseksi ainoan palkintokorokepaikkansa – hän sai Tarvision syöksylaskussa helmikuussa 2009. Euroopan cupissa hän on voittanut kaksi syöksykilpailua.

## Lähteet
Michaël Ciani

**Michaël Ciani** (s. 6. huhtikuuta 1984 Pariisi, Ranska) on ranskalainen jalkapalloilija. Hän on kotimaansa lisäksi pelannut muun muassa Italiassa Lazion joukkueessa ja viimeksi Yhdysvalloissa LA Galaxyssa. Hän on pelipaikaltaan keskuspuolustaja.

## Ura
Ciani aloitti uransa vuonna 2002 Ranskan neljänneksi korkeimmalla sarjatasolla pelanneesta Racing Club Parisista. Yhden kauden jälkeen hän siirtyi belgialaiseen Charleroihin. Vuonna 2004 hän palasi takaisin Ranskaan, tällä kertaa Auxerreen. Auxerressa ensiesiintyminen jäi kuitenkin tekemättä, ja näin hän pelasi kaksi seuraavaa kautta lainalla Sedanissa ja Lorientissa.

28. heinäkuuta 2009 hän siirtyi Bordeauxiin kolmivuotisella sopimuksella.

27. elokuuta 2012 hän siirtyi Lazioon vuoteen 2016 ulottuvalla sopimuksella.

## Aiheesta muualla
* Cianin tilastot LFP.fr -sivustolla
Friikkisirkus: Vampyyrin oppipoika

**Friikkisirkus: Vampyyrin oppipoika** (*Cirque du Freak: The Vampire’s Assistant*) on Darren Shanin kirjasarjaan perustuva elokuva vuodelta 2009. Sen on ohjannut Paul Weitz ja käsikirjoittanut Shanin kirjojen pohjalta Weitz yhdessä Brian Helgelandin kanssa. Pääosissa ovat Chris Massoglia, John C. Reilly ja Josh Hutcherson. Elokuva sai ensi-iltansa 23. lokakuuta 2009, vaikka alun perin sen olisi pitänyt tulla elokuviin vasta vuonna 2010, mutta koska toinen odotettu vampyyrielokuva Twilight – Uusikuu tuli elokuviin marraskuussa, elokuvan ensi-iltaa oli pakko siirtää aiemmaksi.

## Juoni

*The Vampire's Assistant* kertoo teinistä, joka tietämättään onnistuu rikkomaan 200 vuotta vanhan, kahden keskenään riitelevän vampyyriryhmän välisen rauhan. Hänet vedetään mukaan friikkien ja yöllä liikkuvien outojen otusten maailmaan, jossa hän jättää taakseen turvallisen tylsän elämän ja siirtyy painajaisten hallitsemaan synkkään maailmaan. 

16-vuotias Darren (Chris Massoglia) on kuin kuka tahansa tavallisessä lähiössä asuva teini. Hän hengailee parhaiden ystäviensä kanssa, saa riittävän hyviä arvosanoja ja tavallisesti onnistuu pysymään poissa vaikeuksista. Mutta kun hän ja hänen kaverinsa sattuvat kohtaamaan kiertelevän Friikkisirkuksen, Darrenissa alkaa tapahtua muutoksia. Tällä samalla hetkellä vampyyri nimeltään Larten Crepsley (John C. Reilly) muuttaa hänet joksikin, no… verenhimoiseksi.

Kuolemattomaksi muuttunut Darren liittyy sirkusväkeen joka on täynnä hirviömäisiä olentoja käärmepojasta ja susimiehestä parrakkaaseen naiseen (Salma Hayek) ja jättiläismäiseen haukkujaan (Ken Watanabe). Darrenin opetellessa käyttämään uusia voimiaan hänestä tulee arvokas pelinappula vampyyrien ja heidän tappavampien vastineidensa välille. Yrittäessään selviytyä poika taistelee estääkseen syttymäisillään olevan sodan nielemästä hänen viimeisiä ihmisyyden rippeitään…

## Näyttelijät
;Vampyyrit

;Vampaneesit

;Ihmiset

;Friikkisirkuslaiset

## Kuvia

Tiedosto:Cirque du Freak Crepsley ja Darren 2.jpg|Crepsley ja Darren.
Tiedosto:Cirque-(2).jpg|Evra Von, Darren ja Rebecca.
Tiedosto:Cirque du Freak Crepsley ja Darren.jpg|Crepsley ja Darren hautausmaalla.


## Aiheesta muualla
* Elokuvan sivusto .
Klooriasetonitriili

**Klooriasetonitriili** (C2H2ClN) on asetonitriilin monokloorijohdannainen. Klooriasetonitriiliä käytetään muun muassa orgaanisessa synteesissä valmistettaessa muita yhdisteitä.

## Ominaisuudet
Huoneenlämpötilassa klooriasetonitriili on väritöntä nestettä, jolla on pistävä haju. Aine reagoi happojen ja pelkistävien aineiden kanssa, jolloin reaktiotuotteena syntyy hyvin myrkyllistä vetysyanidia.

## Valmistus
Klooriasetonitriilisynteesin lähtöaineena on kloorietikkahappo. Kloorietikkahappoa ja etanolia kuumennetaan rikkihapon läsnä ollessa, jolloin syntyy etyyliklooriasetaattiesteri. Etyyliklooriasetaattiin lisätään ammoniakkia ja seosta viilennetään. Reaktiossa muodostuu klooriasetamidia ja ammoniumkloridia. Klooriasetamidia kuumennetaan yhdessä fosforipentoksidin kanssa, jolloin reaktiotuotteena saadaan klooriasetonitriiliä. Syntynyt tuote puhdistetaan tislaamalla.

Klooriasetonitriiliä voi muodostua myös jätevedenpuhdistuksen yhteydessä, jos puhdistukseen käytetään klooria. Kloori reagoi vedessä olevien humusaineiden kanssa, jolloin muodostuu klooriasetonitriiliä. 

## Käyttö
Klooriasetonitriiliä käytetään pääasiassa valmistettaessa muita orgaanisia yhdisteitä. Erityisesti sitä käytetään syntetisoitaessa hyönteismyrkkynä käytettävää fenoksikarbia ja verenpainelääkkeenä käytettävää guanetidiiniä. Klooriasetonitriiliä on käytetty myös fumiganttina. 

## Myrkyllisyys
Klooriasetonitriili voi aiheuttaa hengitettynä yskää, hengityksen vaikeutumista, päänsärkyä ja jopa tajuttomuuden. Aine ärsyttää myös ihoa ja aiheuttaa silmien kirvelyä. Hengitettynä klooriasetonitriili voi vaikeuttaa soluhengityksen toimintaa, mikä voi johtaa syanoositilaan.

## Lähteet
MALT-lymfooma

**MALT-lymfooma** on harvinainen syöpätyyppi, lymfooma. Non-Hodgkinin lymfoomista niitä on vain kahdeksan prosenttia. Usein tauti esiintyy mahalaukussa, jolloin sen syntyyn vaikuttaa tavallisesti helikobakteeri. MALT-lymfooma voidaan parantaa tuhoamalla bakteeri antibiootein. Kyseessä onkin ensimmäinen syöpä, jonka hoidossa turvaudutaan antibiootteihin.

Tyypillisimmin tautiin sairastuvat yli 50-vuotiaat miehet.

## Lähteet
Siivotaan, siivotaan

**Siivotaan, siivotaan** on vuosina 1991–1992 MTV:llä lähetetty suomalainen sketsejä ja musiikkia sisältävä viihdeohjelma. Sarjan käsikirjoitti Pertti Reponen ja ohjasi Heikki Harma. Ohjelmaa esitettiin kerran kuukaudessa aluksi maanantaisin 19.30-20.30, myöhemmin lauantai-iltaisin. *”Kaikkien roskaohjelmien äiti. Puhdasta jälkeä niille, jotka rakastavat roskaa.”* oli ohjelman mainosteksti.

## Näyttelijät
* Heikki Kinnunen
* Kristiina Elstelä
* Santeri Kinnunen
* Katariina Kaitue
* Samuli Edelmann
Uno Wikström

**Uno Leopold Wikström** (24. lokakuuta 1897 Helsinki – 19. tammikuuta 1949) oli suomalainen näyttelijä. Uransa varrella hän näytteli useissa teattereissa, muun muassa Suomen Kansallisteatterissa. Lisäksi hän oli mukana kymmenessä elokuvassa vuosina 1936–1948.

## Elämä ja ura

Wikströmin vanhemmat olivat kirkkovahtimestari Gustaf Adolf Wikström ja Vilhelmina Lundqvist. Kansakoulun jälkeen Wikström opiskeli reaalilyseossa. Hän työskenteli ensin konttorialalla. Näyttämötaidetta hän opiskeli muun muassa Axel Ahlbergin opastuksella. Wikström aloitti näyttelijänuransa Koiton Näyttämöllä vuonna 1915. Hän työskenteli siellä kevääseen 1918. Kausina 1918–1919 ja 1921–1922 hän näytteli Kansan Näyttämöllä ja kaudella 1920–1921 Suomen Kansallisteatterissa. Wikströmin ura jatkui 1922–1924 Tampereen Työväen Teatterissa, josta hän siirtyi Viipuriin. Vuosina 1924–1927 hän oli kiinnitettynä Viipurin Näyttämölle ja 1927–1930 Viipurin Työväen Teatteriin. 1930-luvulla Wikström näytteli Viipurin kaupunginteatterissa. Keväällä 1939 hän näytteli Aarnea kappaleessa *[[Niskavuoren leipä]]* vastanäyttelijänään Rauni Luoma. Ura Viipurissa katkesi toiseen maailmansotaan. Vuosina 1945–1947 Wikström toimi Kuopion Yhteisteatterin johtajana. Kuopiosta hän siirtyi Kansallisteatteriin, jossa hänen päätyönsä oli nimiosa William Shakespearen *[[Othello]]ssa*.

Uno Wikströmin näyttämötehtäviin kuuluivat muun muassa Klaus Kurki (kappaleessa *[[Elinan surma]]*) Aksel (*[[Sylvi (näytelmä)|Sylvi]]*) ja Johannes (*[[Anna Liisa]]*). Lisäksi hän ohjasi näytelmiä, kuten Juhani Tervapään kappaleen *Vastamyrkky* marraskuussa 1939. Näytelmää ehdittiin esittää vain kahdesti ennen talvisodan alkua. Wikström näytteli kaikkiaan kymmenessä elokuvassa. Hänen valkokangasuransa alkoi päällikön roolilla Risto Orkon elokuvassa *VMV 6* vuonna 1936. Klassikkoelokuvassa *Kulkurin valssi* hänellä oli ruhtinas Avertsejevin osa.

Wikström avioitui näyttelijä Irma Meriluodon kanssa vuonna 1925. Viipurin vuosinaan hän tapasi näyttelijä Rauni Luoman. Wikström ja Luoma vihittiin heinäkuussa 1939. Pariskunnalle syntyi poika, Matti Marius, syyskuussa 1939. Liitto päättyi eroon 1941, ja Wikström avioitui uudelleen Irma Meriluodon kanssa. Hän oli saattanut entisen vaimonsa raskaaksi ollessaan vielä aviossa Luoman kanssa. Liitosta syntyi tytär, Irmeli Leopoldine, 1940.

## Filmografia

*VMV 6 (1936)
*Yövartija vain... (1940)
*Totinen torvensoittaja (1941)
*Täysosuma (1941)
*Suomisen perhe (1941)
*Poikamies-pappa (1941)
*Kulkurin valssi (1941)
*Kaivopuiston kaunis Regina (1941)
*Koskenkylän laulu (1947)
*Ruusu ja kulkuri (1948)

## Lähteet

*Koskimies, Rafael: Suomen Kansallisteatteri 1917/1950. Kustannusosakeyhtiö Otava 1972.
*Luoma, Rauni: Ilon ja murheen näyttämöllä. WSOY 1986, 
*Elonet

### Viitteet

## Aiheesta muualla

*
*Pohjois-Savon muisti.fi
Petri Toivonen

**Petri Toivonen** (s. 8. syyskuuta 1966 Helsinki) on entinen suomalainen jalkapalloilija. Hän oli pelipaikaltaan hyökkääjä.

Toivonen edusti Veikkausliigassa FC Jazzia, FF Jaroa, FC Kuusysiä ja Turun Palloseuraa, pelaten 79 ottelua ja tehden kymmenen maalia. Suomen mestaruuden Toivonen voitti vuonna 1993 FC Jazzissa. Musan Salamassa hän on toiminut pelaajana, valmentajana ja urheilutoimenjohtajana.

## Lähteet
Zarzman luostari

**Zarzman Kristuksen kirkastumisen luostari** () on keskiaikainen georgialaisortodoksinen luostari Zarzman kylässä Adigenin piirikunnassa Samtskhe-Džavakhetin hallintoalueella Georgian lounaisosassa.

Zarzman luostari sijaitsee Kvabliani-joen metsäisessä laaksossa 30 kilometriä Akhaltsikhen kaupungista länteen. Luostariin kuuluu useita rakennuksia, joista huomattavin on kupolikirkko kellotorneineen. Kirkko on yksi Georgian suurimmista. 

Ensimmäisen kirkon paikalle rakensi todennäköisesti 700-luvulla Serapion-niminen munkki, jonka elämästä kerrotaan Basil Zarzmalaisen hagiografisessa romaanissa. Kirjan mukaan aatelismies Giorgi Tšortšaneli antoi luostarille suuren lahjoituksen, johon kuului kyliä ja kartanoita. Nykyinen rakennus on kuitenkin valmistunut 1300-luvun alussa. Sen rakentamista rahoitti Samtskhen ruhtinas ja korkea-arvoinen virkamies Beka I, joka kuului Džaqeli-sukuun. Aiemmasta luostarista on säilynyt 900-luvun lopulla laadittu kaiverrus kappelin sisäänkäynnillä. Siinä kerrotaan, kuinka georgialaiset aateliset antoivat sotilaallista apua Bysantin keisari Basileios II:lle kapinoivaa kenraalia Bardas Sklerosta vastaan vuonna 979. Vuonna 1544 luostaria korjasivat sen uudet suojelijat, Khursidze-suku. 

Kirkon julkisivut on runsaasti koristeltu ja sen sisäosa on peitetty seinämaalauksin. Uskonnollisten seinämaalausten lisäksi kirkossa on myös useita Džaqeli-suvun jäseniä esittäviä 1300-luvun muotokuvia ja ajan henkilöiden kuvia 1500-luvulta. Sen jälkeen kun osmanit valtasivat alueet 1500-luvun loppupuolella, luostari hylättiin ja se oli käyttämättömänä aina 1900-luvun alkuun saakka, jolloin se jälleenrakennettiin. Entisöinnissä kuitenkin hävisi joitakin luostarin ainutlaatuisia piirteitä. Nykyisin luostari on toiminnassa, ja siellä asuu munkkeja. Se on myös pyhiinvaellus- ja matkailukohde.

Saman piirikunnan alueella lähellä Abastumania sijaitsee pienempi kopio Zarzman kirkosta, Akhali Zarzma ("Uusi Zarzma"). Sen tilasi Venäjän keisariperheen jäsen Georgi Aleksandrovitš Romanov Tbilisissä toimeelta arkkitehdilta Otto Jacob Simonsilta. Kirkko rakennettiin 1899–1902, ja keskiaikainen georgialainen arkkitehtuuri yhdistyy siinä ajan uuteen suunniteluun. Sen sisäosan koristeli seinämaalauksin venäläinen taidemaalari Mihail Nesterov.     

## Lähteet

## Aiheesta muualla

*Zarzman luostarin internetsivut
Siilinjärven linja-autoasema

**Siilinjärven linja-autoasema** on linja-autoasema Siilinjärven keskustassa Toritien, kantatie 75:n ja Kasurilantien välissä.
Samassa rakennuksessa on toiminut muun muassa pizzeria.

Linja-autoaseman tontin ja sen läheisen kuntakeskuksen rakennuskanta on muuttumassa 2020-luvulla voimakkaasti uudisrakentamisen vuoksi. Linja-autoaseman tontille rakennetaan K-kaupan vähittäismyymälä ja asuinkerrostaloja. Naapurustoon on valmistui jo syksyllä 2022 uusi Siilinjärven terveyskeskus. Siilinjärven vanha kunnantalo on tarkoitus purkaa; uuden rakentamisesta ei ole päätöstä.

## Lähteet

## Aiheesta muualla
* Matkahuollon reittiopas: Siilinjärvi linja-autoasema (matkahuolto.fi)
* Vilkku (aikataulut): 31, 32, 35 Siilinjärvi - Kuopio (ja Kuopio - Siilinjärvi) (kuopio.fi)
Óscar Cardozo

**Óscar René Cardozo** (s. 20. toukokuuta 1983 Juan Eulogio Estigarribia, Paraguay) on paraguaylainen jalkapalloilija. Hän edustaa paraguaylaista Club Libertadia ja on pelipaikaltaan hyökkääjä.

## Ura
### Seurajoukkue
Cardozo edusti Club 24 de Juniota ja 3 de Febreroa ennen siirtymistään vuonna 2005 Club Nacionaliin, jossa hän nousi nopeasti joukkueensa parhaaksi maalintekijäksi.

Cardozo siirtyi argentiinalaiseen Newell's Old Boysiin kauden 2006–2007 toisella puoliskolla, kun hän oli laukonut yhteensä 17 maalia Nacionalille Paraguayn pääsarjassa. Siirtosumma oli 1,2 miljoonaa dollaria. Hänen maatoverinsa Diego Gavilán, Santiago Salcedo ja Justo Villar pelasivat myös tuolloin Newell's Old Boysissa. Kausi sujui Cardozon osalta hyvin, ja niin hänet äänestettiin vuoden 2006 Paraguayn jalkapalloilijaksi.

21. kesäkuuta 2007 Cardozo siirtyi portugalilaiseen Benficaan noin 11,1 miljoonan euron siirtosummalla. Hän on joukkueen historian toiseksi kallein hankinta, kun vuonna 2001 lissabonilaiset maksoivat Simãosta 13 miljoonaa euroa. Ensimmäisellä kaudellaan Benficassa, Cardozo teki 29 ottelussa 13 maalia.

Kausi 2009–2010 on käynnistyi Cardozon osalta hyvin, hän teki ensimmäisissä 10 ottelussa 8 maalia. 31. elokuuta 2009 syntyi hattutemppu ottelussa Vitória Setúbalia vastaan, jonka Benfica lopulta murskasi luvuin 8–1. Eurooppa-liigan ottelussa 22. lokakuuta 2009 Evertonia vastaan, Cardozo teki 2 minuutissa 2 maalia. Ottelu päättyi lopulta Benfican selvään voittoon 5–0. Cardozon kauden toinen hattutemppu syntyi ottelussa Nacionalia vastaan, jonka Benfica voitti 6–1. 6. joulukuuta 2009 syntyi jo kauden kolmas hattutemppu ottelussa Académica de Coimbraa vastaan. Hän voitti kauden päätteeksi sarjan maalikuninkuuden 26 osumallaan, joka muodosti kauden kokonaismääräksi 38 maalia kaikki kilpailut mukaan lukien.

### Maajoukkue
Cardozo teki ensiesiintymisensä Paraguayn maajoukkueessa 5. kesäkuuta 2007 pelatussa ystävyysottelussa Meksikoa vastaan. Hän teki samaisessa ottelussa myös ensimmäisen maalinsa. Hän on ollut maajoukkueen mukana vuoden 2007 Copa Américassa sekä vuoden 2010 MM-kilpailuissa. Hän on pelannut kaikkiaan 51 maaottelua ja tehnyt niissä kymmenen maalia.

## Lähteet

## Aiheesta muualla
* Cardozon esittely PortuGOAL-sivustolla  
* Cardozon tilastot National Football Teams -sivustolla
MX vs ATV Reflex

**MX vs ATV Reflex** on Rainbow Studiosin kehittämä ja THQ:n julkaisema ajopeli. Peli on julkaistu vuonna  Nintendo DS:lle, PlayStation 3:lle, Windowsille ja Xbox 360:lle.

## Vastaanotto
Peli on saanut Gamereactorin arvostelussa arvosanaksi 7/10.

## Lähteet

## Aiheesta muualla
* 
*
Yökyö-peli

**Yökyö-peli** on vuosina 1984–1985 esitetty MTV:n tuottama suomalainen viihdeohjelma. Ohjelma lähetettiin lauantai-iltaisin suorana kahdessa osassa, ennen ja jälkeen *[[MTV Uutiset#Kymmenen uutiset|Kymmenen uutisten]]*, ja sen juontajana toimi Pekka Karhuvaara. Kuhunkin ohjelmaan kutsuttiin julkkisvieras, jolle ei etukäteen kerrottu mitä hänen päänmenokseen oli suunniteltu. Julkkisvieraina nähtiin muun muassa uskoon tullut laulaja-näyttelijä Viktor Klimenko, eduskunnasta pudonnut keskustapoliitikko Johannes Virolainen ja radikaali teatteriohjaaja Jouko Turkka, joka pantiin muun muassa keskustelemaan konservatiivi Raimo Ilaskiven kanssa, laulamaan ja pelaamaan rahapeliautomaattia. Vieraita usein imitoivat heidän edessään Jukka Puotila ja Jussi Parviainen. Muita vakioesiintyjiä olivat Ulla Tapaninen ja Sanna-Kaisa Palo.

*[[Helsingin Sanomat|Helsingin Sanomien]]* televisiokriitikko Jukka Kajava piti syksyllä 1984 Jussi Parviaisen ja Seppo Ahdin käsikirjoittamaa uutta viihdeohjelmaa lupaavana yrityksenä tehdä häikäilemätöntä viihdettä. Hän kehui MTV:n rohkeutta tehdä näin pitkää ja riskialtista suoraa lähetystä mutta varoitteli liiasta teatterialan sisäpiirihuumorin käytöstä. Puolta vuotta myöhemmin Kajava ja Ilse Rautio kirjoittivat *Yökyö-pelin* muuttuneen yhä enemmän pelkäksi provosoivaksi keskusteluohjelmaksi, kun peliautomaatit ja muut toimimattomat osiot oli vähin äänin siirretty syrjään: ”Yökyö-peli toimii, jos juontaja saa alkeellisenkaan kontaktin vieraaseen. Ja jos vieras ylipäänsä on kiinnostava.”

## Näyttelijät
* Jukka Puotila
* Jussi Parviainen
* Ulla Tapaninen
* Sanna-Kaisa Palo

## Lähteet

## Aiheesta muualla
* Jukka Annala:*[[Toopelivisio]]*, (Teos, 2006).
Donewell Yobe

**Donewell Yobe** (s. 24. elokuuta 1983) on sambialainen jalkapalloilija. Pelipaikaltaan hän on hyökkääjä. Hänen sambialainen seuransa oli ZESCO United F.C., jossa hän voitti maansa mestaruuden kaudella 2007. Kaudella 2009 hän oli ykkösen toiseksi paras maalintekijä 14 maalilla AC Oulun noustessa Veikkausliigaan. 

Veikkausliigakautena 2010 hän teki alkukaudesta vaihtopelaajana maaleja. Pelipaikka oli ylempi keskikenttäpelaaja. Yobe ja hänen veljensä Dominic tuomittiin toukokuussa 2011 seitsemän kuukauden ehdolliseen vankeuteen heidän ottattuaan vedonlyöntihuijarilta 50&nbsp;000 euron lahjuksen syyskuussa 2010 pelatun TPS-AC Oulu-ottelun tulokseen vaikuttamisesta.

Suomen Palloliiton (SPL) kurinpitovaliokunta ja Kansainvälisen jalkapalloliiton (FIFA) kurinpitovaliokunta määräsivät Dominic ja Donewell Yobelle määräaikaisen kahden vuoden peli- ja toimitsijakiellon, joka kattaa kaikki kansalliset ja kansainväliset, sekä muut viralliset ottelutapahtumat maailmanlaajuisesti. Pelikielto katsotaan alkaneeksi 6.4.2011.

## Lähteet
Edison Miranda

**Edison Miranda** (s. 7. tammikuuta 1981) on ylemmässä keskisarjassa otteleva kolumbialainen nyrkkeilijä.

## Aikaisemmat vuodet
Edison Mirandan murrosikäinen äiti hylkäsi tämän hänen ollessaan vasta kuukauden ikäinen. Perhetutut ottivat Mirandan hoiviinsa, mutta kohtelu oli julmaa. Mirandaa pahoinpideltiin jatkuvasti ja hän joutui pikkupoikana työskentelemään pellolla. Yhdeksänvuotiaana Miranda pakeni perhetuttujen luota ja matkusti toiselle puolelle Kolumbiaa etsiäkseen äitinsä. Äidillä oli uusi perhe ja näin Miranda tuli hylätyksi toistamiseen. Miranda päätyi elämään Buenaventuran kadulla kieltäydyttyään palaamasta häntä kaltoin kohdelleen perheen luokse. 14-vuotiaana Miranda muutti Barranguillaan, missä hän elätti itsensä työskentelemällä muun muassa teurastajana. 16-vuotiaana Miranda löysi nyrkkeilyn ja laji vei nuoren miehen mukanaan. Kaikesta huolimatta Miranda oli koditon treenaten päivät nyrkkeilysalilla ja nukkuen yöt kaduilla. 

## Ammattilaisura

Ammattiuran Miranda aloitti 20-vuotiaana. Nuorukaisen ura kulki voittoisasti mutta rahat päätyivät muille. Pettyneenä Miranda muutti Dominikaaniseen tasavaltaan jossa havaitsi saman kaavan toistuvan. Uransa alkuvuodet Miranda voitti nimettömiä iskijöitä päästen lopulta IBF liiton mestaruusotteluun Arthur Abrahamia vastaan. Ottelussa Mirandalta vähennettiin pisteitä puskemisesta ja vyön alle lyömisestä. Miranda hävisi ottelun kaikin tuomariäänin. Kahden kevyemmän ottelun jälkeen Miransa pääsi WBC liiton karsintaotteluun Kelly Pavlikia vastaan mutta hävisi seitsemännessä erässä teknisellä tyrmäyksellä. Tämän jälkeen Miranda voitti kaksi helpompaa vastustajaa jonka jälkeen pääsi kohtaamaan Abrahamin uudelleen. Ottelussa oli 166 lbs painoraja jonka vuoksi IBF liiton vyö ei ollut ottelun panoksena. Miranda hävisi ottelun teknisellä tyrmäyksellä neljännessä erässä.

## Lähteet
Apteekin Salmiakki

**Apteekin Salmiakki** on Haganolin vuodesta 1951 valmistama salmiakkimakeinen, jota myydään 15 gramman rasioissa, kuuden rasian lahjapakkauksena sekä mixerinä. 

Apteekin Salmiakin alkuperäistä reseptiä käytetään yhä.

## Lähteet
* Haganolin kotisivut
Thános Mikroútsikos

**Thános Mikroútsikos** () (13. huhtikuuta 1947 Patras, Kreikka – 28. joulukuuta 2019) oli kreikkalainen säveltäjä ja poliitikko. Hän toimi Kreikan kulttuuriministerinä vuosina 1994–1996 sekä vaikutti maansa politiikassa 1960-luvun lopulta lähtien sosialidemokraattisen Pasokin riveissä. Hänen veljensä on säveltäjä, laulaja ja televisiojuontaja Andréas Mikroútsikos.

## Musiikkiura
Mikroútsikos aloitti musiikkiopinnot lapsuudessaan ja opiskeli pianonsoittoa ja musiikkiteoriaa Patraksen filharmonisessa seurassa. Helleenisessä konservatoriossa () Mikroútsikos opiskeli sävellystä. Hän valmistui sittemmin Ateenan yliopiston matemaattisesta tiedekunnasta.

Ollessaan 21-vuotias Mikroútsikos aloitti sävellysuransa. Hän sävelsi muun muassa sinfoniamusiikkia, elektronista musiikkia, oopperoita, teatterimusiikkia ja kamarimusiikkia. Mikroútsikos oli 27 vuoden ikään tullessaan säveltänyt noin 500 laulua ja levyttänyt 30 CD:tä ja LP:tä.

Mikroútsikos sävelsi myös muun muassa musiikin neljään elokuvaan ja kymmeniin eri puolilla maailmaa esitettäviin teatteriesityksiin. Mikroútsikos konsertoi satoja kertoja kotimaassaan ja useissa muissa maissa ympäri maailmaa. Lisäksi hän esiintyi kymmenillä kansainvälisillä musiikkifestivaaleilla. Mikroútsikos toimi vuosina 1986–1990 perustamansa Patraksen kansainvälisen festivaalin taiteellisena johtajana.

## Politiittinen ura
Mikroútsikos vaikutti Kreikan politiikassa 1960-luvulta lähtien. Vuosina 1967–1974 Kreikkaa hallitsi sotilasjuntta, joka vainosi Mikroútsikosta tämän ideoiden ja toiminnan vuoksi. Juntan romahdettua hän jatkoi politiikassa aktiivisesti. Hän nousi Kreikan kulttuuriministeriksi hallituspuolue PASOKin riveistä 16. maaliskuuta 1994 entisen kulttuuriministeri Melína Merkoúrin kuoltua. Mikroútsikos toimi ministerinä tammikuuhun 1996 saakka.

## Lähteet

## Aiheesta muualla
* Mikroútsikoksen kotisivut
Lehtijalkaiset

**Lehtijalkaiset** (Anostraca) on kidusjalkaisten luokkaan (Branchiopoda) kuuluva äyriäislahko. Toisin kuin muilla kidusjalkaisilla, lehtijalkaisilla ei ole ruumiin etuosaa suojaavaa selkäkilpeä (*carapax*). Ruumis on selvästi jakautunut etu-, keski- ja takaruumiiseen.

Lehtijalkaiset ovat yleensä suhteellisen suuria, 1–2 cm, enimmillään 15 cm. Niillä on  varrelliset verkkosilmät ja lisäksi päälaella naupliussilmä. Keskiruumiissa on yleensä 11 jaoketta, joissa kaikissa on samanlaiset yksinkertaiset lehtijalat. Takaruumis on yksinkertaisen lieriömäinen ja sen päättää *telson*.

Sukupuolet ovat erilliset. Naaras kantaa munia keskiruumiin kahden viimeisen jaokkeen alla olevassa hautomataskussa.

Lehtijalkaiset elävät tyypillisesti tilapäisympäristöissä, kuten ajoittain kuivuvissa sade- tai sulamisvesilammikoissa tai suolajärvissä. Kuivan kauden yli ne selviävät kovakuorisina lepomunina, *kystoina*, jotka ovat itse asiassa jo kehityksensä aloittaneita alkioita. Ne heräävät henkiin noin 30 tunnin kuluttua veteen jouduttuaan. Munat leviävät helposti sekä tuulen että eläinten mukana.

Ryhmän tunnetuimpia edustajia ovat suolalehtijalkaiset (*Artemia*-suku), erityisesti *[[Artemia salina]]*, jotka luonnossa elävät hypersuolaisissa järvissä. Näiden lajien lepomunia myydään kasvatettavaksi mm. akvaariokalojen ruoaksi.

Lehtijalkaiset ovat kidusjalkaisten **Sarsostraca**-alaluokan ainoa nykyisin elävä lahko.

## Suomen lehtijalkaiset
Suomesta tunnetaan kaksi lehtijalkaislajia, ruijanlehtijalkainen *Polyartemia forcipata* ja pohjanlehtijalkainen *Branchinecta paludosa*. Molempia on Suomessa tavattu vain Lapin perukoilta. Skandinavian vuoristossa niiden levinneisyys ulottuu etelämmäksi.

## Lähteet
Georg von Wendt

**Georg Willehad von Wendt** (21. maaliskuuta 1876 Helsinki – 17. toukokuuta 1954 Helsinki) oli suomalainen professori ja poliitikko, joka vaikutti RKP:n sisäisessä ryhmittymässä, Ruotsalaisessa Vasemmistossa. Hänen vanhempansa olivat eversti Fredrik Willehad von Wendt ja Fanny Elisabeth von Born. Hänen veljiään olivat toimittaja ja kirjailija Ernst von Wendt ja asianajaja Carl von Wendt.

Von Wendt pääsi ylioppilaaksi Nya Svenska Läroverketista 1893 ja valmistui Helsingin yliopistosta lääketieteen kandidaatiksi 1899, lääketieteen lisensiaatiksi 1903, lääketieteen ja kirurgian tohtoriksi 1905 ja filosofian tohtoriksi fysiologian alalta Leipzigin yliopistosta 1908. Hän toimi Helsingin yliopistossa fysiologisen laitoksen amanuenssina ja vuodesta 1904 assistenttina sekä kotieläintieteen professorina 1910–1943. Maanviljelystaloudellisen koelaitoksen johtajana von Wendt oli 1913–1919.

Von Wendt toimi politiikassa sukunsa edustajana säätyvaltiopäivillä 1904–1905 ja 1905–1906. Eduskuntaan von Wendt tuli valituksi maaliskuussa 1919. Hän oli siellä yhden kauden, syksyyn 1922. Von Wendt oli myös valitsijamiehenä vuoden 1925 presidentinvaaleissa. Vuonna 1918 von Wendt oli järjestämässä Suomen lähetystöä Tukholmaan toimien aluksi sen hoitajana. Hän oli Helsingin kaupunginvaltuustossa 1919–1921 ja 1937–1943. Hän oli mukana useissa komiteoissa sekä Uudenmaan ja Hämeen läänin maanviljelysseuroissa. Hän julkaisi useita teoksia fysiologian ja kotieläinopin alalta suorittaen muun muassa uraauurtavia vitamiini tutkimuksia. Vuonna 1949 von Wendt julkaisi muistelmanssa *Ur min levnads bokfilm*.

Georg von Wendtin puolisona oli vuodesta 1903 kuolemaan saakka Naima Emilia Augusta Gummerus. Heidän tyttäriään olivat näyttelijä Dorle von Wendt, eläinsuojeluaktiivi Juliana von Wendt ja kirjailija Barbara Winckelmann.

Von Wendt oli innokas valokuvauksen harrastaja, ja hän otti vuonna 1938 ystävästään Jean Sibeliuksesta muutamia värivalokuvia. Nämä ovat tiettävästi ainoat värikuvat, joita säveltäjästä on koskaan otettu.

## Lähteet
* 
* 
### Viitteet

## Aiheesta muualla
*  "Alkuravinnosta kulttuunravintoon" ja "kulttuuriravinnosta luonnonravintoon". Lehtemme haastattelee 60-vuotiasta professori Georg von Wendtiä, Helsingin Sanomat, 21.3.1936, nro 79, s. 4, Kansalliskirjaston digitaaliset aineistot
Georg Schauman

**Georg Carl August Schauman** (14. syyskuuta 1870 Helsinki – 6. lokakuuta 1930 Helsinki) oli suomalainen filosofian tohtori (1911), ylikirjastonhoitaja ja poliitikko, joka vaikutti RKP:n sisäisessä ryhmittymässä, Ruotsalaisessa Vasemmistossa. 

## Henkilöhistoria
Schaumanin vanhemmat olivat olivat päätoimittaja, filosofian maisteri Josef August Schauman ja Maria Amalia Kuhlman. Hänen puolisonsa oli vuodesta 1915 kuolemaan saakka Agnes Aline Sofie de la Chapelle.

Schauman pääsi ylioppilaaksi 1887 Helsingin yksityislyseosta ja valmistui Helsingin yliopistosta filosofian kandidaatiksi 1891, filosofian maisteriksi 1894 sekä filosofian lisensiaatiksi ja tohtoriksi 1911.

Schauman toimi Helsingin yliopiston kirjastossa vt. amanuenssina 1889–1893,  amanuenssina 1893–1914, kirjastonhoitajana 1914–1918 ja ylikirjastonhoitajana 1918–1930. Hän oli Suomen tieteellisten seurain kirjastonhoitaja 1905–1914 ja Helsingin yliopiston kansantaloustieteen historian dosentti 1913–1914. 

Schauman oli sukunsa edustaja aatelissäädyssä säätyvaltiopäivillä 1897, 1899, 1900, 1904–1905 ja 1905–1906. Eduskuntaan hänen valittiin ensi kerran 1919. Siellä hän istui kuolemaansa saakka, vuoteen 1930, minä aikana hän ehti olla tarkastusvaliokunnan puheenjohtaja 1921–1922 sekä 1927–1928 ja ulkoasiainvaliokunnan johdossa 1928–1930.

Schauman oli jäsenenä kansakirjastokomiteassa ja uskonnonvapauskomiteassa sekä puheenjohtajana kirkon ja valtion erottamiskomiteassa, jäsenenä valtion kirjastokomissionissa vuodesta 1921 lähtien sekä valtion varatilintarkastajana 1923 ja 1924. Hän otti osaa Suomen edustajana useihin konferensseihin ja kongresseihin, kuten Wienissä 1922, Kööpenhaminassa 1923 sekä Bernissä ja Genevessä 1924. Helsingin kaupunginvaltuuston jäsenenä hän oli vuodesta 1924. Schaumanin kirjallisesta tuotannosta huomattavia oli *Biografiska undersökningar om Anders Chydenius* ja hänen väitöskirjansa *Studier i frihetstidens nationalekonomiska litteratur*.

Vuoden 1918 hallitusmuotokiistassa Schauman oli merkittävin tasavaltaa kannattanut RKP:n poliitikko – muun puolueen ollessa lähes yksimielisesti monarkian kannalla – ja hän kirjoitti vuonna 1924 aihetta käsitelleen kirjan *Valtiomuototaistelu Suomessa 1918 : tosiasioita, mietelmiä ja muistoja*.

Schauman oli Suomen Matkailijayhdistyksen keskushallituksen jäsen 1893–1905 ja Prometheus-seuran varapuheenjohtaja vuodesta 1906.

## Teoksia
* *Biografiska undersökningar om [[Anders Chydenius]]*. 1908
* *Studier i frihetstidens nationalekonomiska litteratur*, väitöskirja. 1910 
* *Kulturhistoriska och andra uppsatser*. 1912
* *Om förvaltningen af offentliga forskarbibliotek*. 1913
* *Kampen om statsskicket i Finland*. 1924

## Lähteet
* Wikiaineisto : Kuka kukin oli 1961

## Viitteet

## Aiheesta muualla
* Biografiskt lexikon för Finland  
*
* Kansallisbiografian artikkeli (maksullinen)
Hermannin nuorisoseura

**Hermannin nuorisoseura** oli 1900-luvun alussa Helsingin Hermannin kaupunginosassa toiminut nuorisoseura. Sen johtaja oli maisteri Aleksanteri Salava, joka perusti seuran vuonna 1898. Hän piti tapanaan kutsua tuttaviaan seuraan toivottamalla tapaamisen päätteeksi ”tervetuloa Hermannin nuorisoseuraan”, ja sanonta on jäänyt elämään yleiseen kielenkäyttöön. Muun muassa kirjailija Väinö Linna käytti sitä kaksi kertaa romaanissaan *[[Tuntematon sotilas]]*.

Hermannin nuorisoseura toimi Saarenkatu 4:ssä kansankodissa, jossa toimi muitakin järjestöjä. Talo valmistui vuonna 1892 ja purettiin vuonna 1970. Saarenkatu 4:ssä järjestyistä iltamista tuli hyvin suosittuja, ja niihin saapui osallistujia ympäri kaupunkia. Rakennuksessa järjestettiin myös jumalanpalveluksia ennen Paavalinkirkon valmistumista 1930-luvulla. Yhdistystoiminta päättyi 1910-luvulla, ja rakennus otettiin päiväkotikäyttöön. Koska rakennus sijaitsi kalliolla, päiväkodin nimeksi tuli Kotikallio. Kun Saarenkatu 4 purettiin 1970-luvun alussa ja tontti siirtyi kaupungin omistukseen, tontille rakennettiin uusi päiväkotirakennus.

## Perintö
Suomen Nuorisoseurat valitsee vuosittain Vuoden Hermanniksi tai Vuoden Hermanskaksi Hermanni-toiminnassa mukana olevan nuorisoseuraseniorin. Nimityksestä vastasi vuoteen 2001 saakka Suomen Nuorison Tuki -säätiö ja vuodesta 2002 siitä on vastannut Suomen Nuorisoseurat. Arvonimeen liittyy kunniakirja ja vuoden ajaksi hopeiset käädyt. Hermanni- ja Hermanska-toiminta tarkoittaa maakunnallista nuorisoseuratyötä eri tavoin taustalla tukevissa maakunnallisissa killoissa.

## Lähteet
Maximilian Sergelius

**Maximilian (Max) Sergelius** (ent. **Sergejeff**, 5. toukokuuta 1879 Turku – 20. tammikuuta 1958 Helsinki) oli suomalainen diplomi-insinööri (1901), rehtori, teollisuusneuvos (1939) ja poliitikko, joka vaikutti Ruotsalaisessa Vasemmistossa. Hän oli RV:n puolueneuvoston puheenjohtaja vuosina 1931–1948.

Sergelius oli ylimääräisenä opettajana ja assistenttina Teknillisessä korkeakoulussa 1902–1916 ja sen jälkeen Helsingin teollisuuskoulussa lehtorina 1912–1925 ja rehtorina 1914–1922, Hän oli Helsingin teknillisen oppilaitoksen opettaja 1916–1954 ja oppilaitoksen rehtori 1916–1952. Lisäksi Sergelius toimi Virkamies-lehden päätoimittajana 1919–1920 ja Svenska veckotidning-lehden julkaisijana 1931–1933. 

Sergelius jäi varasijalle vuoden 1924 eduskuntavaaleissa, mutta hän nousi kansanedustajaksi 12. maaliskuuta 1926 Hjalmar Procopén tilalle. Sergelius uusi paikkansa vaaleissa 1927, 1929, 1930, 1933 ja 1936. Vuoden 1939 vaaleissa tuli katkos, mutta hän palasi vielä kaudeksi 1945–1948. Presidentin valitsijamies hän oli 1937, 1940 ja 1943 ja Helsingin kaupunginvaltuuston jäsen 1923–1947.

Sergelius  oli Suomen käyttöinsinöörien liiton puheenjohtaja ja Suomi–Neuvostoliitto-Seuran keskusjohtokunnan varapuheenjohtaja.

Sergeliuksen vanhempansa olivat kauppias, konsuli Georg Sergejeff ja Ellida Johanna Salvén. Hänen puolisonsa olivat Ragnhild Nyberg vuosina 1906–1916 ja Märta Helena Wasastjerna vuodesta 1925.

## Aiheesta muualla
*
Ricardo Gardner

**Ricardo Gardner** (s. 25. syyskuuta 1978 Saint Andrew, Jamaika) on jamaikalainen jalkapalloilija, pelipaikaltaan keskikenttäpelaaja. Hän on edustanut vuodesta 1998 lähtien Englannin Valioliigan Bolton Wanderersia. Hän toimii Jamaikan jalkapallomaajoukkueen kapteenina.

Gardner aloitti uransa Jamaikan pääsarjassa Digicel Premier Leaguessa Harbour Viewissä vain neljäntoista vuoden ikäisenä. Gardner valittiin Jamaikan joukkueeseen vuoden 1998 MM-kilpailuihin. Kilpailut sujuivat Gardnerilta erinomaisesti ja pian tämän jälkeen hän siirtyi Englannin 1. divisioonan Bolton Wanderersiin. Hän debytoi 1. divisioonassa 8. syyskuuta 1998 ottelussa West Bromia vastaan. Hän tuli kentällä 67. minuutilla ja teki myös maalin.

Kaudella 2001–2002 Gardnerin edustama Bolton nousi Valioliigaan, jossa hän debytoi Leicesteriä vastaan 18. elokuuta 2001. Ensimmäinen maali syntyi 2. helmikuuta 2002 Newcastlea vastaan. Vuosina 2003–2006 Gardner ei onnistunut kertaakaan maalinteossa. Kaudella 2006–2007 oli sivussa alkukauden ja palasi kentille vasta joulukuussa 2006. Kaudella 2008–2009 hän iski neljä maalia.

## Lähteet

## Aiheesta muualla
* Goal.comin profiili
Horseland – heppajengi

**Horseland** () on alun perin amerikkalainen animaatiosarja, jonka on tuottanut DIC Entertainment. Horseland kertoo hevosten laaksossa, Horselandissa ratsastavista ystävistä ja heidän seikkailuistaan. Kaikilla heillä on tavoitteena tulla parhaiksi ratsastajiksi, mutta heppajengi joutuu kohtaamaan myös hankalia tilanteita joissa rohkeus, rehellisyys ja ystävyys testataan. Suomessa Horselandia aloitettiin esittää vuonna 2009 MTV Juniori -kanavalla. Nykyisin sitä esitetään muillakin kanavilla.

## Äänirooleissa
### Alkuperäiset

### Suomenkieliset

## Aiheesta muualla
*
Kaarlo Lanne

**Carl (Kaarlo) Fredrik (K. F.) Lanne** (e. **Landén**, e. **Grönlund**, 27. lokakuuta 1860 Lohja − 1. toukokuuta 1933 Ilmajoki) oli suomalainen maanviljelijä, kunnallisneuvos (1919) ja poliitikko. Hänen vanhempansa olivat rusthollari Erik Landén ja Edla Elisabeth Olin. Puoliso oli vuodesta 1889 Edla Loviisa Pihlman.

Lanne valittiin Suomalaisen puolueen kansanedustajaksi eduskuntavaaleissa 1910 ja hän uusi paikkansa 1911. Lanne putosi parlamentista 1914, mutta palasi takaisin syksyllä 1917. Vuonna 1918 Lanne siirtyi Kokoomukseen, jonka listoilta hänet valittiin eduskuntaan kerran, 1919. Jätettyään eduskunnan 1922 Lanne oli vielä presidentin valitsijamiehenä 1925.

## Lähteet
*
Mikko Iipponen

**Mikko Iipponen** (12. helmikuuta 1849 Laihia – 24. marraskuuta 1934 Laihia) oli suomalainen maanviljelijä, kunnallisneuvos (1924) ja poliitikko. Hänen vanhempansa olivat maanviljelijä Jakob Mäkelä ja Maria Iipponen. Hänen ensimmäinen puolisonsa oli Maria Kauppi 1869–1917 ja toinen puoliso Aini Maria Kuusisto vuodesta 1920.

Iipponen valittiin Suomalaisen puolueen kansanedustajaksi vuoden 1911 eduskuntavaaleissa ja uudelleen seuraavissa vaaleissa vuonna 1913. Edustajantoimi päättyi keväällä 1917. Iipponen osallistui myös kirkolliskokoukseen.

Iipponen kuului vuoden 1899 suureen lähetystöön Laihian edustajana.

## Lähteet
* 
*Päiviö Tommila: *Suuri adressi*, s. 307. WSOY, 1999.
Muriel Box

**Muriel Box** (alk. *Violette Muriel Baker*; 22. syyskuuta 1905 Tolworth, Surrey, Englanti – 18. toukokuuta 1991 Lontoo, Englanti) oli brittiläinen käsikirjoittaja ja elokuvaohjaaja. Häntä on pidetty yhtenä brittiläisen elokuvan menestyneimmistä naisista.

Boxin ensimmäinen puoliso oli Sydney Box (1935–1969), jonka kanssa hän teki käsikirjoituksia ja näytelmiä. Boxeilla oli yhteinen yritys Verity Films, jonka nimissä he tekivät toisen maailmansodan aikana propagandaelokuvia ja myöhemmin näytelmäelokuvia. Heidän uransa huippukohta oli, kun he saivat vuonna 1946 Oscar-palkinnon elokuvan *[[Seitsemäs huntu]]* (*The Seventh Veil*) alkuperäiskäsikirjoituksesta.

Vuodesta 1951 pariskunta työskenteli perustamassaan London Independent Producers -yhtiössä. Myöhemmin Muriel Box luopui elokuvatyöstä ja ryhtyi kirjoittamaan kirjoja. Niiden julkaisemiseksi hän perusti kustannusyhtiö Feminan. Boxit erosivat vuonna 1969, minkä jälkeen Muriel Box meni vuonna 1970 naimisiin Gerard Gardinerin kanssa.

## Ohjaukset ja käsikirjoitukset
* *Alibi Inn*, käsikirjoitus, (1935)
* *The Facts of Love*, käsikirjoitus, (1945)
* *[[Seitsemäs huntu]]*, *The Seventh Veil*, käsikirjoitus, (1945)
* *The Years Between*, (1947)
* *[[Salakuljettajan poika]]*, *The Man Within*, käsikirjoitus, (1947)
* *[[Tuhoava himo]]*, *The Brothers*, käsikirjoitus, (1947)
* *[[Lavea tie]]*, *Good Time Girl*, käsikirjoitus, (1948)
* *Here Come the Huggetts*, käsikirjoitus, (1948)
* *Holiday Camp*, käsikirjoitus, (1948)
* *The Smugglers*, käsikirjoitus, (1948)
* *Dear Murderer*, käsikirjoitus, (1948)
* *[[Hildegard - retki eiliseen]]*, *Portrait from Life* tai *The Girl in the Painting*, käsikirjoitus, (1948)
* *Easy Money*, käsikirjoitus, (1949)
* *The Blind Goddess*, käsikirjoitus, (1949)
* *Daybreak*, käsikirjoitus, (1949)
* *[[Myrskynviemiä]]*, *The Lost People*, käsikirjoitus, (1949)
* *[[Kristoffer Kolumbus (elokuva)|Kristoffer Kolumbus]]*, *Christopher Columbus*, käsikirjoitus, (1949)
* *A Girl in a Million*, käsikirjoitus, (1950)
* *Mr. Lord Says No!*, ohjaus, (1952)
* *[[Kadunkulma]]* *Street Corner* (Yhdysvalloissa elokuvaa markkinoitiin nimellä *Both Sides of the Law*), ohjaus ja käsikirjoitus, (1953)
* *A Prince For Cynthia*, ohjaus, (1953)
* *[[Mistä minä miehen saisin?]]* *To Dorothy a Son*, ohjaus, (1954)
* *[[Etelämeren seikkailija]]*, *The Beachcomber*, ohjaus, (1954)
* *[[Simon ja Laura]]* *Simon and Laura*, ohjaus, (1955)
* *Cash on Delivery*, ohjaus, (1956)
* *[[Silminnäkijä (vuoden 1956 elokuva)|Silminnäkijä]]*, *Eyewitness*, ohjaus, (1956)
* *[[Intohimoinen muukalainen]]*, *The Passionate Stranger* tai *A Novel Affair*, ohjaus ja käsikirjoitus, (1957)
* *The Truth About Women*, ohjaus ja käsikirjoitus, (1958)
* *This Other Eden*, ohjaus, (1959)
* *[[Subway in the Sky]]*, ohjaus, (1959)
* *Too Young To Love*, ohjaus, (1960)
* *The Piper's Time*, ohjaus, (1962)
* *Rattle of a Simple Man*, ohjaus, (1964)
Lähde: 

## Lähteet

## Aiheesta muualla
*
Rafael Colliander

**Gustaf Rafael Colliander** (19. huhtikuuta 1878 Turku – 25. toukokuuta 1938 Helsinki) oli suomalainen toimittaja ja poliitikko. Hän oli RKP:n pitkäaikainen pääsihteeri vuosina 1920–1938. Hänen vanhempansa olivat lennätinkonttorin päällikkö Karl Fredrik Colliander ja Valborg Amanda Vahlman. Hänen puolisonsa olivat Aina Rafaela Silander 1902–1919 ja Märta Augusta Lindberg 1933–1938.

Colliander pääsi ylioppilaaksi Turun ruotsalaisesta klassillisesta lyseosta 1896. Hän toimi lehtimiehenä ja oli Åbo Tidningin toimitussihteerinä 1902–1905, Västra Finlandin päätoimittajana 1905–1919 sekä Åbo Underrättelserin toimitussihteerinä 1908–1917 ja lehden Helsingin toimittajana 1920–1933. 

Colliander valittiin Turun kaupunginvaltuustoon jo 1906 ja vuoden 1909 eduskuntavaaleissa hän tuli valituksi eduskuntaan. Ensimmäinen kausi kansanedustajana jäi lyhyeksi ja päättyi kevättalvella 1910. Uudelleen Colliander pääsi läpi vaaleissa 1917 ja hän istui näin eduskunnassa vielä kolmeen otteeseen 1917–1924, 1927–1930 ja 1933–1938. Presidentin valitsijamies hän oli 1925 ja 1931.

## Teoksia
* *Erinringar från Storsträjken i Åbo 19 31/X - 6/XI 1905*. Åbo Tidning, Åbo 1906, suomeksi nimellä *Muistelmia suurlakosta Turussa 19 31/X - 6/X1 05*. Turku 1906
* *Finlandssvenskarnas kamp för nationellt fortbestånd : lägets allvar kräver svensk samlin*. Åbo 1924
* *Svenska folkpartiet i Finland 1906-1926 : en översikt utarb. på uppdrag av centralstyrelsen*. Svenska folkpartiet i Finlad, Helsingfors 1926

## Lähteet
*
Folkways Records

**Folkways Records** on yhdysvaltalainen kansan- ja maailmanmusiikkiin erikoistunut levymerkki, jonka omistaa Smithsonian-instituutti. Yhtiön listoilla oli monia uraauurtavia blues- ja folkmusiikin edustajia, kuten Woody Guthrie, Leadbelly, Sonny Terry, Brownie McGhee, Josh White, Pete Seeger, Cisco Houston ja Texas Gladden.

Levymerkin juuret juontavat *The Folkways Records & Service Companyyn*, jonka perustivat Moses Asch ja Marian Distler 1948 New Yorkissa. Yhtiön perustamisen ja Aschin kuoleman (1986) välisenä aikana Folkways julkaisi 2186 levytystä, joiden oikeudet, jakelu ja ylläpito siirtyivät Smithsonian-instituutille vuonna 1987.

Folkwaysin kantava idea oli tarjota kaikkein marginaalisintakin musiikkia laajalle yleisölle. Moses Asch piti ensiarvoisen tärkeänä, että yhtiön koko tuotanto ja sen kaikki äänitteet ovat aina halukkaiden kuuntelijoiden saatavilla. Nykyään digitaaliset versiot alkuperäisistä levytyksistä kansitaiteineen ja -vihkoineen ovat ladattavissa verkosta. Folkwaysin omien artistien lisäksi levymerkin tuoteluettelossa on monien muiden jo sammuneiden yhtiöiden äänityksiä, kuten *Paredon Recordsin*, jonka koko tuotanto (1970–1985) siirtyi lahjoituksena Smithsonian Folkwaysin alaisuuteen vuonna 1991.

## Lähteet

## Aiheesta muualla
*Smithsonian Folkwaysin viralliset sivut
Novelle

**Novelle** on Hartwallin valmistama kivennäisvesimerkki, jota myydään 0,33 litran, 0,5 litran ja 1,5 litran pulloissa. Novelle-kivennäisvedet valmistetaan Salpausselän soraharjujen suodattamaan pohjaveteen Lahdessa, ja Novelle-lähdevedet pullotetaan Etelä-Pohjanmaalla, Karhukankaan Solina-lähteestä Karijoella. Novelle-kivennäisvedet ovat suolattomia ja matalahiilihappoisia, ja ne sisältävät kivennäisaineita. Markkinoilla on myös erilaisia maustettuja Novelle-kivennäisvesiä ja 2010-luvulla voimakkaasti osuuttaan vahvistaneita, vitaminoituja ns. hyvinvointivesiä eli Novelle Plus -juomia. Kaikissa Novelle-tuotteissa käytetään vain luontaisia aromeja luonnosta. 

Novellen vuonna 2013 lanseeratut uudet nettisivut tarjoavat luettavaa naistenlehtimäisellä tyylillä. Sivustolla on nimetty päätoimittaja ja toimituskunta, ja se toimii tiiviissä yhteisössä Novellen Facebook-sivujen kanssa.

**Luettelo Novellen mauista:**

* Citronelle, saatavilla 0,5 l, 1,5 l ja 2 x 1,5 l pulloissa sekä 24 x 0,33 l
* Mango+ appelsiini, saatavilla 0,33 l ja 6 x 0,33 l tölkeissä
* Mustikka, saatavilla 0,33 l ja 6 x 0,33 l tölkeissä
* Kevyesti hapotettu lähdevesi, saatavilla 0,5 l ja 1,25 l pulloissa
* Kivennäisvesi, johon lisätty kalsiumia, 0,5 l ja 1,5 l pulloissa sekä 0,33l tölkissä
* Kivennäisvesi, saatavilla 0,3 l lasipullo, 24 x 0,5 l, 1,5 l, 2 x 1,5l pulloissa
* Lasten vesi jäätelökesä, saatavilla 0,3 l pulloissa
* Lasten vesi Päärynä, saatavilla 0,3 l pulloissa
* Lähdevesi, saatavilla 0,5 l ja 1,25 l pulloissa
* Ananas & Passion, saatavilla 0,5 l ja 1,5 l pulloissa
* Mustikka & Granaattiomena, saatavilla 0,5l ja 1,5 l pulloissa
* Vesimeloni & Yuzu, saatavilla 0,5 l ja 1,5 l pulloissa
* Mango & Guava, saatavilla 0,5 l ja 1,5 l pulloissa
* Aprikoosi & Jasmiini & Aloe vera, saatavilla 0,5 l ja 1,5 l pulloissa
* Mango-passion, saatavilla 0,5 l pulloissa
* Omena-inkivääri, saatavilla 0,5 l pulloissa
* Raparperi-vadelma, saatavilla 0,5 l pulloissa
* Vadelma-veriappelsiini, saatavilla 1,5 l pulloissa

## Lähteet

## Aiheesta muualla
Novellen nettisivut
Milovan Rajevac

**Milovan Rajevac** (, s. 2. tammikuuta 1954) on serbialainen jalkapallovalmentaja ja entinen puolustaja. Syyskuusta 2021 lähtien hän on toiminut Ghanan jalkapallomaajoukkueen päävalmentajana. 

## Ura

Rajevac edusti peliurallaan useita jugoslavialaisseuroja pelaten kauden 1978–1979 Belgradin Punaisessa tähdessä muttei pelannut UEFA Cupin loppuottelussa. Hän lopetti uransa 1986 FK Sloboda Tuzlassa. Pelaajauransa jälkeen hän aloitti valmennusuransa Borac Čačakissa vuonna 1989 ja toimi vaihtelevissa valmennustehtävissä 1990-luvulla. Hänen johdollaan Ghana varmisti paikkansa MM-kisoissa 2010 kaksi kierrosta ennen karsintojen loppua. Tammikuussa 2010 pelatuissa Afrikan mestaruuskisoissa Rajevac luotsasi Ghanan finaaliin saakka. Hän ei joukkueineen onnistunut estämään Egyptin etenemistä historialliseen kolmanteen perättäiseen mestaruuteen 1–0-voiton myötä.

MM-lopputurnauksessa Rajevac piiskasi Ghanan hyvään vauhtiin ja jatkoon vaikeasta alkulohkosta, jossa pelasivat Saksa, Serbia ja Australia. Neljännesvälierissä Ghana taisteli ainoana Afrikan maana jatkoon voittamalla Yhdysvallat rangaistuspotkukilpailun jälkeen. Puolivälierissä Ghanalla oli viimeisillä jatkoajan sekunneilla mahdollisuus pudottaa Uruguay, mutta Asamoah Gyan epäonnistui rangaistuspilkulta. Ottelu eteni rangaistuspotkukilpailuun, jossa Uruguay oli lopulta parempi. 

Syyskuussa 2010 Rajevac jätti Ghanan maajoukkueen ja siirtyi saudiarabialaisen Al-Ahlin päävalmentajaksi. Helmikuussa 2011 hän jätti seuran ja siirtyi Qatarin maajoukkueen päävalmentajaksi. Rajevacin pesti päättyi kuitenkin potkuihin jo elokuussa 2011, vaikka Qatar selvisikin hänen johdollaan Aasian MM2014-karsintojen toiselle kierrokselle.

Rajevac palasi valmennustehtäviin NK Rudar Velenjen peräsimessä kesäkuun puolivälissä 2016 oltuaan vapaalla lähes viisi vuotta. Pesti jäi kuitenkin lyhyeksi, kun hän siirtyi jo kesäkuun lopussa Algerian maajoukkueen johtoon. Pesti Algeriassa jäi kuitenkin lyhyeksi, sillä Rajevac sai potkut jo lokakuussa 2016, vain kolme kuukautta ennen Afrikan mestaruuskilpailuiden alkua. 

Huhtikuussa 2017 Rajevacista tuli Thaimaan jalkapallomaajoukkueen päävalmentaja. Hän sai potkut tammikuussa 2019 Thaimaan  

Syyskuussa 2021 Rajevac palasi Ghanan jalkapallomaajoukkueen päävalmentajaksi. 

### Meriitit

* Serbian cupin hopeaa: 2007
* Afrikan mestaruushopeaa: 2010
* MM-puolivälierät: 2010

## Lähteet